Vilniaus šv. Onos ir šv. Barboros bažnyčia
54°41′15.3″ š. pl. 25°17′24.8″ r. ilg.﻿ / ﻿54.687583°š. pl. 25.290222°r. ilg.﻿ / 54.687583; 25.290222 Šv. Onos ir šv. Barboros bažnyčia – XVI a. viduryje statyti (nebaigti) katalikų maldos namai Vilniuje, Žemutinės pilies teritorijoje. Bažnyčios mūro sienų ir pamatų liekanos – nacionalinės reikšmės kultūros paminklas, Arkikatedros bazilikos, Žemutinės ir Aukštutinės pilių pastatų, jų liekanų ir kitų statinių komplekso dalis. Pastatą mena Pilies kalno šiaurinėje papėdėje betoninėmis juostomis pažymėti pamatų kontūrai.